ᱢᱟᱞᱚᱵᱤᱠᱟ (ᱯᱟᱴᱷᱚᱠᱤᱭᱟᱹ)

ᱥᱣᱮᱛᱟ ᱠᱚᱱᱱᱩᱨ ᱢᱮᱱᱚᱱ (ᱡᱟᱱᱟᱢ 19 ᱡᱩᱞᱟᱭ 1979ᱼ8ᱼ8ᱼ9ᱼ9ᱼ1979), ᱡᱟᱦᱟᱸᱭ ᱫᱚ ᱟᱡᱟᱜ ᱢᱮᱞᱟᱱ ᱧᱩᱛᱩᱢ ᱢᱟᱞᱚᱵᱤᱠᱟ ᱧᱩᱛᱩᱢ ᱛᱮ ᱩᱯᱨᱩᱢᱮ ᱛᱟᱦᱮᱸ ᱠᱟᱱᱟ, ᱢᱤᱫ ᱵᱷᱟᱨᱚᱛᱤᱭᱚ ᱯᱟᱴᱷᱚᱠᱤᱭᱟᱹ ᱡᱟᱦᱟᱸᱭ ᱫᱚ 90 ᱜᱮᱞᱟᱝ ᱨᱮᱭᱟᱜ ᱢᱩᱪᱟᱹᱫ ᱥᱮᱫ ᱟᱨ 2000 ᱜᱮᱞᱟᱝ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱛᱟᱢᱤᱞ ᱪᱚᱞᱚᱛᱪᱤᱛᱟᱹᱨ ᱟᱨ ᱠᱤᱪᱷᱩᱜᱟᱱ ᱛᱮᱞᱮᱜᱩ,ᱠᱚᱱᱱᱚᱲ ᱟᱨ ᱢᱟᱞᱚᱭᱟᱞᱚᱢ ᱪᱚᱞᱚᱛᱪᱤᱛᱟᱹᱨ ᱨᱮᱭ ᱯᱟᱴᱷ ᱞᱮᱫᱟ ᱾

 ᱱᱤᱡᱮᱨ ᱡᱤᱭᱚᱱ 
ᱢᱟᱞᱚᱵᱤᱠᱟ ᱡᱟᱱᱟᱢ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱥᱵᱷᱚᱛᱮ ᱠᱳᱱᱱᱩᱨ ᱾ ᱩᱱᱤ ᱫᱚ ᱵᱟᱝᱞᱟ ᱟᱭᱥᱚᱨᱡᱚ ᱟᱨ ᱵᱨᱤᱜᱤᱰᱤᱭᱟᱨ ᱡᱚᱭᱵᱤᱵᱷᱚᱵ ᱠᱳᱱᱱᱩᱨ ᱨᱮᱱ ᱜᱤᱫᱽᱨᱟᱹ ᱞᱮᱠᱟᱛᱮ ᱡᱟᱱᱟᱢ ᱞᱮᱱᱟ ᱾

ᱢᱟᱞᱚᱵᱤᱠᱟ 2007 ᱥᱟᱹᱦᱤᱛ ᱨᱮᱭᱟᱜ ᱢᱟᱨᱪ ᱪᱟᱸᱫᱳ ᱨᱮ ᱥᱩᱢᱮᱥ ᱮ ᱵᱟᱯᱞᱟ ᱞᱮᱫᱮᱭᱟ ᱾ ᱱᱚᱶᱟ ᱡᱩᱨᱤᱯᱟᱹᱨᱤ ᱨᱮᱱ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ, ᱟᱨᱚᱵ ᱟᱨ ᱚᱱᱭᱟ ᱾ ᱟᱨᱚᱵ 2008 ᱥᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱᱟ, ᱚᱱᱭᱟ 2010 ᱥᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱᱟᱭ ᱾

 ᱠᱟᱹᱢᱤᱡᱤᱭᱚᱱ 
ᱢᱟᱞᱚᱵᱤᱠᱟ 19 ᱥᱮᱨᱢᱟ ᱩᱢᱮᱨ ᱨᱮ ᱧᱩᱛᱩᱢ ᱮ ᱧᱟᱢ ᱞᱮᱫᱟ, 1999 ᱥᱟᱹᱦᱤᱛ ᱨᱮ ᱛᱟᱹᱢᱤᱞ ᱪᱚᱞᱚᱛ ᱪᱤᱛᱟᱹᱨ 'ᱚᱱᱱᱟᱭ ᱛᱮᱫᱤ' ᱨᱮ ᱟᱡ ᱮ ᱥᱚᱫᱚᱨ ᱞᱮᱱᱟ, ᱡᱟᱦᱟᱸ ᱨᱮ ᱟᱡ ᱨᱮᱱ ᱯᱟᱴᱷᱚᱠ ᱮ ᱛᱟᱸᱦᱮ ᱠᱟᱱᱟ ᱚᱡᱤᱛ ᱠᱩᱢᱟᱨ, ᱡᱟᱦᱟᱸ ᱫᱚ ᱥᱩᱱᱫᱚᱨ ᱥᱤ ᱫᱟᱨᱟᱭ ᱛᱮ ᱥᱟᱯᱲᱟᱣ ᱞᱮᱱᱟ ᱾ ᱱᱚᱶᱟ ᱪᱚᱞᱚᱛ ᱪᱤᱛᱟᱹᱨ ᱫᱚ ᱢᱤᱫᱴᱟᱝ ᱢᱟᱨᱟᱝ ᱵᱚᱞᱠᱵᱟᱥᱴᱟᱨ ᱨᱮ ᱵᱮᱱᱟᱣ ᱞᱮᱱᱟ ᱾ ᱩᱱᱤ ᱫᱚ ᱟᱨᱦᱚᱸ ᱟᱱᱚᱱᱫᱚ ᱯᱩᱝᱜᱚᱛᱨᱮ ᱪᱤᱛᱟᱹᱨ ᱨᱮ ᱚᱡᱤᱛ ᱥᱟᱶᱛᱮ ᱯᱟᱴᱷ ᱞᱮᱫᱟᱭ ᱾ ᱨᱳᱡᱟᱵᱚᱱᱚᱢ ᱪᱤᱛᱟᱹᱨ ᱨᱮ ᱟᱡᱟᱜ ᱯᱟᱴᱷ ᱫᱟᱲᱮᱭ ᱩᱫᱩᱜ ᱥᱚᱫᱚᱨ ᱞᱮᱫᱟ, ᱡᱟᱦᱟᱸ ᱫᱚ ᱩᱱᱤ ᱯᱟᱴᱷᱚᱠᱤᱭᱟᱹ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱫᱟᱭ ᱟᱨ ᱯᱮᱭᱟ ᱪᱚᱞᱚᱛ ᱪᱤᱛᱟᱹᱨ ᱨᱮ ᱯᱮᱭᱟ ᱥᱤᱜᱤᱞ ᱪᱤᱛᱟᱹᱨ ᱮ ᱦᱟᱢᱮᱴ ᱞᱮᱫᱟ ᱾ ᱮᱱᱛᱮ ᱨᱮᱦᱚᱸ, 'ᱯᱩᱯᱟᱨᱤᱠᱟ ᱵᱷᱟᱨᱩᱜᱤᱨᱚᱢ' ᱪᱤᱛᱟᱹᱨ ᱫᱚ ᱯᱷᱟᱞᱳᱯ ᱞᱮᱱᱟ, ᱮᱱᱛᱮ ᱨᱮᱦᱚᱸ ᱯᱟᱴᱷᱚᱠᱤᱭᱟᱹ ᱠᱚ ᱢᱩᱫᱽᱨᱮ ᱛᱟᱦᱮᱸ ᱠᱟᱱᱟ ᱥᱤᱵᱟᱡᱤ ᱜᱟᱱᱮᱥᱚᱱ  ᱾

2000 ᱠᱷᱚᱱ 2003 ᱥᱟᱹᱦᱤᱛ ᱦᱟᱹᱵᱤᱡ ᱵᱷᱮᱴᱨᱤ ᱠᱳᱰᱤ ᱠᱟᱴᱴᱩ ᱟᱨ ᱥᱤᱱᱩ ᱵᱮᱜᱚᱨ ᱩᱱᱤᱭᱟᱜ ᱥᱟᱱᱟᱢ ᱪᱤᱛᱟᱹᱨ ᱵᱚᱠᱥ ᱚᱯᱷᱤᱥ ᱨᱮ ᱱᱟᱯᱟᱭ ᱠᱟᱹᱢᱤ ᱵᱟᱝ ᱠᱚᱨᱟᱣ ᱟᱠᱟᱫᱟ ᱾ ᱚᱱᱟ ᱛᱟᱭᱚᱢ 'ᱯᱮᱨᱟᱡᱟᱜᱟᱱ' ᱪᱤᱛᱟᱹᱨ ᱨᱮ ᱥᱩᱨᱤᱭᱟ ᱥᱟᱶᱛᱮ ᱢᱤᱫᱴᱟᱝ ᱥᱮᱨᱮᱧ ᱨᱮ ᱨᱩᱣᱟᱹᱲ ᱦᱮᱡ ᱠᱟᱛᱮ ᱟᱭᱟᱜ ᱠᱟᱹᱢᱤ ᱡᱤᱭᱚᱱᱮ ᱮᱛᱚᱦᱚᱵ ᱞᱮᱫᱟ ᱾ 2004 ᱥᱟᱹᱦᱤᱛ ᱨᱮ, ᱩᱱᱤ ᱫᱚ ᱠᱚᱢᱚᱞ ᱦᱟᱥᱟᱱ ᱥᱟᱶᱛᱮ ᱵᱷᱚᱥᱩᱞ ᱨᱟᱡᱟ ᱮᱢ ᱵᱤ ᱵᱤ ᱮᱥ ᱪᱤᱛᱟᱹᱨ ᱨᱮᱭ ᱯᱟᱴᱷ ᱞᱮᱫᱟ ᱾ ᱩᱱᱤ ᱫᱚ ᱪᱚᱱᱫᱨᱚᱢᱩᱠᱷᱤ (2005) ᱪᱤᱛᱟᱹᱨ ᱨᱮᱭ ᱯᱟᱴᱷ ᱞᱮᱫᱟ ᱾ ᱚᱱᱟ ᱥᱮᱨᱢᱟ ᱨᱮᱭᱟᱜ ᱢᱩᱪᱟᱹᱫ ᱥᱮᱫ, ᱩᱱᱤ ᱟᱨᱦᱚᱸ ᱵᱚᱞᱤᱭᱩᱰ ᱨᱮᱭ ᱦᱮᱡ ᱞᱮᱱᱟ ᱟᱨ 9 ᱥᱮᱨᱢᱟ ᱩᱢᱮᱨ ᱨᱮ ᱥᱤ ᱤᱭᱩ ᱨᱮᱭ ᱯᱟᱴᱷ ᱞᱮᱫᱟ ᱾ ᱩᱱᱤ ᱫᱚ 2006 ᱥᱟᱹᱦᱤᱛ ᱨᱮ ᱛᱟᱢᱤᱞ ᱪᱚᱞᱚᱛ ᱪᱤᱛᱟᱹᱨ 'ᱛᱤᱨᱩᱛᱛᱩ ᱯᱟᱥᱞᱮ' ᱨᱮ ᱟᱡᱟᱜ ᱥᱚᱨᱮᱥ ᱚᱵᱷᱤᱱᱚᱭ ᱞᱮᱫᱟᱭ ᱾ ᱩᱱᱤ ᱫᱚ ᱢᱚᱱᱤ ᱨᱚᱛᱱᱚᱢ ᱟᱜ ᱥᱴᱮᱡ ᱥᱳ, ᱱᱮᱴᱨᱩ ᱤᱱᱫᱨᱩ ᱱᱟᱞᱟᱭ ᱨᱮᱭᱟᱜ ᱦᱤᱸᱥ ᱮ ᱛᱟᱦᱮᱸᱠᱟᱱᱟ ᱾ 2007 ᱥᱟᱹᱦᱤᱛ ᱨᱮ, ᱩᱱᱤ ᱫᱚ ᱵᱤᱭᱟᱯᱟᱨᱤ,ᱛᱤᱨᱩᱢᱟᱜᱚᱱ ᱾,ᱥᱟᱵᱟᱨᱤ ,ᱢᱚᱱᱤᱠᱚᱱᱫᱚ  ᱟᱨ ᱱᱟᱱ ᱚᱵᱟᱱᱤᱞᱞᱟᱭ ᱞᱮᱠᱟᱱ ᱜᱚᱲᱚ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱠᱷᱚᱱ, ᱩᱱᱤ ᱫᱚ ᱡᱟᱹᱥᱛᱤᱜᱮ ᱠᱩᱨᱩᱵᱷᱤ (2008) 'ᱟᱭᱩᱫᱷᱟᱢ ᱥᱮᱵᱷᱳᱢ' (2008) ᱟᱨ 'ᱟᱨᱩᱯᱚᱫᱟᱭ' (2009) ᱪᱤᱛᱟᱹᱨ ᱨᱮ ᱦᱚᱲ ᱠᱚ ᱧᱮᱞ ᱧᱟᱢ ᱟᱠᱟᱫᱟ ᱾

2022 ᱥᱟᱹᱦᱤᱛ ᱨᱮ, ᱢᱟᱞᱚᱵᱤᱠᱟ ᱯᱮᱱ ᱠᱩᱢᱟᱨᱚᱱ ᱫᱟᱨᱟᱭ ᱛᱮ ᱥᱟᱯᱲᱟᱣ ᱜᱳᱞᱢᱟᱞ ᱪᱚᱞᱚᱛ ᱪᱤᱛᱟᱹᱨ ᱛᱟᱞᱟᱛᱮ ᱯᱨᱟᱭ ᱢᱤᱫ ᱜᱮᱞ ᱥᱮᱨᱢᱟ ᱛᱟᱭᱚᱢ ᱪᱚᱞᱚᱛ ᱪᱤᱛᱟᱹᱨ ᱵᱤᱨᱤᱫ ᱨᱮᱭ ᱨᱩᱣᱟᱹᱲ ᱦᱮᱡ ᱞᱮᱱᱟ ᱾

 ᱯᱷᱤᱞᱢᱳᱜᱨᱟᱯᱷᱤ 

 ᱥᱟᱹᱠᱷᱭᱟᱹᱛ